മുഹമ്മദ് അസ്ഹറുദ്ദീന് ചെന്നൈയ്ക്ക് എതിരെ അരങ്ങേറ്റം, വ്യക്തമായ സൂചന പുറത്ത് ചെന്നൈയ്ക്കെതിരെ അടുത്ത ദിവസം നടക്കുന്ന മത്സരത്തില് റോയല് ചലഞ്ചേഴ്സ് ബാംഗ്ലൂരിനായി മലയാളി താരം മുഹമ്മദ് അസ്ഹറുദ്ദീന് അരങ്ങേറിയേക്കും. അസ്ഹറുദ്ദീന്റെ വിക്കറ്റിന് പിന്നില് നെറ്റ്സില് പരിശീലനം നടത്തുന്ന ചിത്രം ആര്സിബി തങ്ങളുടെ ട്വിറ്റര് പേജില് പങ്കുവെച്ചിട്ടുണ്ട്. ഇത് താരം അടുത്ത മത്സരത്തില് ഉണ്ടായേക്കുമെന്ന സൂചനയായാണ് വിലയിരുത്തപ്പെടുന്നത്. കൊല്ക്കത്ത നൈറ്റ് റൈഡേഴ്സിനോടേറ്റ തോല്വിയുടെ ക്ഷീണത്തിലാണ് ആര്സിബി ചെന്നൈയ്ക്കെതിരെ ഇറങ്ങുന്നത്. പ്ലേ ഓഫ് പ്രതീക്ഷ കാക്കാന് ആര്സിബിക്ക് ജയം അനിവാര്യമാണ്. അതേസമയം ആര്സിബിയോട് ജയിച്ചാല് സിഎസ്കെയ്ക്ക് വീണ്ടും തലപ്പത്തെത്താം. ആര്സിബി നായകന് വിരാട് കോഹ്ലിക്ക് ഇത് അഭിമാന പോരാട്ടമാണ്. സിഎസ്കെയോടും തോറ്റാല് പാതിവഴിയില് കോഹ്ലി നായകസ്ഥാനം ഒഴിയാനുള്ള സാദ്ധ്യതയേറും. അതിനാല്ത്തന്നെ കോഹ്ലിക്ക് അഭിമാനം കാക്കാന് ശക്തമായ തിരിച്ചുവരവ് തന്നെ നടത്തേണ്ടതായുണ്ട്. വെള്ളിയാഴ്ച വൈകിട്ട് 7.30 നാണ് മത്സരം.